
REPUBLIKA HRVATSKA

PRIMORSKO-GORANSKA ŽUPANIJA 

OPĆINA MALINSKA-DUBAŠNICA 

JEDINSTVENI UPRAVNI ODJEL
KLASA:  013-02/26-01/1

URBROJ: 2170-26-03-26-32
Malinska, 25. rujna 2026.
Temeljem članka 11. stavka 2. Zakona o pravu na pristup informacijama („Narodne novine“ broj 25/13, 85/15 i 69/22) i odredbi Kodeksa savjetovanja sa zainteresiranom javnošću u postupcima donošenja zakona, drugih propisa i akata („Narodne novine“ broj 140/09), Općina Malinska-Dubašnica upućuje

JAVNI POZIV

za savjetovanje s javnošću u postupku donošenja

ODLUKE

O ZAKUPU I KUPOPRODAJI POSLOVNOG PROSTORA

OPĆINE MALINSKA-DUBAŠNICA

Ovim putem poziva se zainteresirana javnost da svojim prijedlozima, mišljenjima i sugestijama sudjeluje u postupku donošenja Odluke o stipendiranju učenika i studenata
Savjetovanje s javnošću provodi se u razdoblju od 25.09.2026. do 26.10.2026. godine.

Prijedloge, mišljenja i primjedbe u vezi s nacrtom Odluke zainteresirana javnost može dostaviti:

· osobnom dostavom u pisarnicu Općine Malinska-Dubašnica, Lina Bolmarčića 22, Malinska,

· poštom na adresu: Općina Malinska-Dubašnica, Lina Bolmarčića 22, 51511 Malinska,

· elektroničkom poštom na adresu: procelnik@malinska.hr,

obvezno na obrascu za sudjelovanje u savjetovanju koji je sastavni dio ovog Javnog poziva, najkasnije do 26. listopada 2026. godine.

Po isteku roka za dostavu mišljenja i prijedloga izradit će se i objaviti Izvješće o savjetovanju s javnošću koje će sadržavati zaprimljene prijedloge i primjedbe te očitovanja na iste.

Izvješće o savjetovanju objavit će se na službenim mrežnim stranicama Općine Malinska-Dubašnica: www.malinska.hr. 

OBRAZLOŽENJE

I. Pravni temelj za donošenje akta

6. stavka 2., članka 33. stavka 4. i članka 39.a Zakona o zakupu i kupoprodaji poslovnoga prostora (»Narodne novine«, broj 125/11, 64/15, 112/18 i 123/24) i članka 24. Statuta Općine Malinska-Dubašnica (»Službene novine Primorsko-goranske županije«, broj 7/21 i 39/24)
II. Obrazloženje prijedloga Odluke 

Važeća Odluka o zakupu i kupoprodaji poslovnog prostora Općine Malinska-Dubašnica donesena je ranije te je, zbog izmjena zakonskog okvira i potrebe za cjelovitijim i jasnijim uređenjem upravljanja poslovnim prostorima u vlasništvu Općine, potrebno donijeti novu Odluku.

Donošenjem nove Odluke osigurava se usklađenost lokalnog normativnog okvira s važećim Zakonom o zakupu i kupoprodaji poslovnoga prostora te se na jedinstven način uređuju pitanja od značaja za upravljanje poslovnim prostorima u vlasništvu Općine.

Posebno se ističe uređenje načina određivanja namjene poslovnog prostora, djelatnosti koja se u pojedinom poslovnom prostoru može obavljati te početne mjesečne zakupnine. Namjena, dopuštena djelatnost i početni iznos zakupnine određuju se za pojedini poslovni prostor, pri čemu su početni mjesečni iznosi zakupnine utvrđeni u prilogu Odluke. Time se unaprijed jasno određuju uvjeti pod kojima se pojedini poslovni prostor daje u zakup, dok se konačna zakupnina utvrđuje u postupku javnog natječaja prema najpovoljnijoj valjanoj ponudi.

Novom Odlukom jasnije se uređuju i nadležnosti Općinskog vijeća i Načelnika u vezi s upravljanjem poslovnim prostorima, postupak davanja poslovnih prostora u zakup, prava i obveze zakupodavca i zakupnika, korištenje poslovnog prostora, prestanak zakupnog odnosa te uvjeti i način kupoprodaje poslovnih prostora u slučajevima dopuštenim Zakonom.

III. Cilj donošenja Odluke
Cilj donošenja nove Odluke je uspostaviti jasan, transparentan i međusobno usklađen sustav upravljanja poslovnim prostorima u vlasništvu Općine Malinska-Dubašnica, uz primjenu važećih zakonskih odredbi i zaštitu imovinskih interesa Općine.

Poseban cilj je osigurati da se za svaki poslovni prostor unaprijed jasno utvrde njegova namjena, dopuštena djelatnost i početna zakupnina, čime se povećava transparentnost i predvidljivost postupaka davanja poslovnih prostora u zakup.

Donošenjem nove Odluke prestala bi važiti dosadašnja Odluka o zakupu i kupoprodaji poslovnog prostora Općine Malinska-Dubašnica.

